بسمل سعیدی

بسمل سعیدی  (1901ء تا 1977ء) بھارت کی ریاست راجستھان کے تاریخی اور تعلیمی شہر ٹونک سے تعلق رکھتے ہیں۔ان کی ابتدائی تعلیم ٹون کے مدرسہ عالیہ میں ہوئی اور وہیں ملازم ہو گئے۔ وہ 20ویں صدی کے اردو کے شاعر تھے اورغزل کے لیے مشہور ہیں۔ بسمل سعیدی کا شمار خاص اردو کلاسیکی شاعروں میں ہوتا ہے۔ وہ اپنی غزلوں میں نئے مضامین کو روایتی انداز سے پیش کرتے ہیں اور یہ نیاپن انہیں خاص بناتا ہے۔

انہوں نے 1940ء میں جے پور کا رخ کیا اور ممتازالدولہ نواب مکرم علی خاں رئیس کے مصاحبین میں شامل ہوئے۔ بسمل سعیدی نے بعد میں دہلی میں سکونت اختیار کی اور وہیں 26 ستمبر 1977ء کو وفات پائی۔

ادبی کارنامے 
اردو شاعری میں دہلی کے شاعر مرزا غالب اور مومن خان مومن استاد مانے جاتے ہیں اور دونوں کا اپنا الگ الگ تغزل ہے۔ جہاں غالب کے یہاں تصوف، شوخی اور فلسفہ نظر اتا ہے تو وہیں مومن اپنی عشقیہ شاعری اور دلچسپ انداز کے لیے مشہور ہیں۔ بسمل سعیدی نے اپنی شاعری میں مومن کے انداز کو اپنایا۔ انہیں غالب ایوارڈ اور نہرو ایوارڈ سے نوازا گیا۔
سال 1971ء میں آر کے پبلیکیشن نے بسمل کی شاعری کا مجموعہ “اوراق زندگی“ شائع کیا۔ اس کے بعد اردو اکیڈمی دہلی نے ان کے کلام کا مجموعہ بنام “کلیات بسمل سعیدی“ شائع کیا جسے مخمور سعیدی نے مرتب کیا تھا۔ 2007ء میں ساہتیہ اکیڈمی نے بسمل سعیدی کا مکمل دیوان بنام “کلیات بسمل سعیدی“ شائع کیا۔ ان کی دیگر شعری تصنیفات میں مشیدت، کیف اعظم اور نشاط غم شامل ہیں۔
2011ء میں راشٹرنت توکادوجی مہاراج ناگپور یونیورسٹی نے صاحبہ کوثر کو ان کے مقالہ -بسمل سعیدی-حیات اور شاعری- پر ڈاکٹری کی ڈگری سے نوازا۔ 1976ء میں نشانی اکیڈمی دہلی نے بسمل سعیدی کے مکمل کام، شاعری اور حیات پر ایک اعزازی کتاب شائع کی جسے گوپال متل، مخمور سعیدی اور پریم گوپال متل نے مشترکہ طور پر مرتب کیا تھا۔

حوالہ جات

کتابیات 
 اوراق زندگی
 انتخاب کلام بسمل سعیدی
 مشیدت
 کیف عالم
 نشاط غم

1901ء کی پیدائشیں
1977ء کی وفیات
بیسویں صدی کے بھارتی شعرا
بیسویں صدی کے بھارتی مرد مصنفین
بھارتی اردو شعرا
بھارتی مرد شعرا
راجستھان کے شعرا
مسلمان شعراء